সিনেমার টি টোয়েন্টি, জমজমাট পঞ্চম কলকাতা আন্তর্জাতিক শর্ট ফিল্ম ফেস্টিভ্যাল

ওয়েব ডেস্ক: এখন তো টি টোয়েন্টি ম্যাচের যুগ। শর্ট ফিল্মও সেরকমই। ব্যস্ততার যুগ। স্বল্প দৈর্ঘের সিনেমার (Short Film) জনপ্রিয়তা প্রসঙ্গে এই বক্তব্য পঞ্চম কলকাতা আন্তর্জাতিক শর্ট ফিল্ম ফেস্টিভ্যালের (Fifth International Kolkata Short Film Festival) চেয়ারম্যান সৌরভ চক্রবর্তীর। শীতের (Winter) কলকাতায় নন্দন চত্বরের কাছে রোটারি সদনে (Rotari Sadan) দেশ-বিদেশের সিনেমার উৎসবে মেতে উঠলেন দর্শকরা। রবিবার ওই ফেস্টিভ্যালের শেষ দিন। তার আগে শনিবার সন্ধ্যায় সেখানে হাজির হলেন দেশ, বিদেশের আর্টিস্টরা। সাংবাদিকতার ছাত্র ছাত্রী, সিনেমার কলাকুশলী থেকে বিশ্ববিদ্যালয়ের অধ্যাপক হাজির সবাই।  ২১ জানুয়ারি বারাসতে অ্যাডামাস বিশ্ববিদ্যালয়ে এই শর্ট ফিল্ম ফেস্টিভ্যালের সূচনা হয়। মোট ২০০টি সিনেমা দেখানো হচ্ছে ফেস্টিভ্যালে। ৩০টি দেশ থেকে সিনেমা এসেছে। অনলাইন ও অফলাইন দুভাবেই এই ফেস্টিভ্যাল উপভোগ করেছেন দর্শকরা। ছিলেন প্রযোজক অনিমেষ গঙ্গোপাধ্যায়, অভিনেতা অশোক রায়, অভিনেতা বিক্রম সিং, ফেস্টিভ্যালের ডিরেক্টর শাশ্বতী গুহ চক্রবর্তী। শেষ দিনে অভিনেতা পরাণ বন্দ্যোপাধ্যায়কে লাইফটাইম অ্যাচিভমেন্ট পুরস্কার দেওয়া হবে। তাইওয়ান, অস্ট্রেলিয়া, আমেরিকা, লন্ডন থেকে প্রতিনিধিরা এসেছেন।

এই শর্ট ফিল্ম ফেস্টিভ্যালে সিঙ্গল স্ক্রিন বন্ধ হয়ে যাওয়া নিয়ে নির্বাক সিনেমা, লিঙ্গ সাম্য, মহিলা সশক্তিকরণ, আর্টিফিশিয়াল ইন্টেলিজেন্সের মতো বিষয় নিয়ে সিনেমা দেখানো হচ্ছে। বস্ত্র হলেও সত্যি নামে একটি সিনেমা দেখানো হয়েছে এই ফেস্টিভ্যালে। এক মা পুরনো বস্ত্র বিক্রি করে দিচ্ছিলেন। তাকে বাধা দেয় তার শিশু সন্তান। সে ওই বস্ত্রকে ঠাকুরমা ভেবে তার সঙ্গে কথা বলে। যা দিয়ে সিনেমার গল্প শুরু হয়। যা অনেককে নস্ট্যালজিক করবে। অ্যাডামাস বিশ্ববিদ্যালয়ের গণজ্ঞাপনের ছাত্রীরা জানালেন, অনেক কিছু শিখতে পেরেছেন এই ফেস্টিভ্যালে এসে। বালিগঞ্জ সায়েন্স কলেজের অধ্যাপকের কথায় উঠে এল, পরিবেশ সচেতনতার বিষয়। শেষ দিনে দেবজ্যোতি মিশ্রের সুর করা, টলিউডের ঋতব্রত মুখোপাধ্যায়ের অভিনয় করা শর্ট ফিল্মও দেখানো হবে। বলিউডের অভিনেতা সঞ্জয় মিশ্র অভিনীত শর্ট ফিল্মও দেখানো হচ্ছে।

আরও পড়ুন: ধৃতরাষ্ট্রকে মহাভারতের বর্ণনা দিয়েছিল ধর্মের সঞ্জয়, আরজি কর কাণ্ডের সঞ্জয় সেই গীতা পড়তে চাইল জেলে

দেখুন অন্য খবর: