শর্ট ফিল্ম ফেস্টিভ্যাল নিয়ে বালিগঞ্জ সায়েন্স কলেজে মনোজ্ঞ আলোচনা সভা

কলকাতা: মঙ্গলবার (২১ জানুয়ারি) থেকে শুরু হয়েছে ৫ম কলকাতা ইন্টারন্যাশনাল শর্ট ফিল্ম ফেস্টিভ্যাল (5th International Kolkata Short Film Festival)। বারাসতের অ্যাডামাস ইউনিভার্সিটিতে (Adamas University) হয়েছে তার শুভ উদ্বোধন। ২৬ জানুয়ারি পর্যন্ত ছয়দিন ব্যাপী চলবে ছোট ছবির বড় উৎসব। ২১ এবং ২২ জানুয়ারি শর্ট ফিল্ম দেখানো হয়েছে অ্যাডামাসে। রোটারি সদনে দেখানো হবে ২৪ থেকে ২৬ জানুয়ারি।

এই উপলক্ষে বালিগঞ্জ সায়েন্স কলেজের পরিবেশ বিজ্ঞান বিভাগে আয়োজিত হল একটি আলোচনা সভা। উপস্থিত ছিলেন IKSFF-এর অধিকর্তা শাশ্বতী গুহ চক্রবর্তী, প্রযোজক অনিমেষ গঙ্গোপাধ্যায়, পরিবেশ বিজ্ঞান বিভাগের বিভাগীয় প্রধান পূর্ণবসু চৌধুরী সহ বেশ কয়েকজন চিত্র পরিচালক।

আরও পড়ুন: হ্যাক হয়ে গেল শিবু-নন্দিতার প্রযোজনা সংস্থার সোশ্যাল মিডিয়া

ছোট ছবির উৎসবে অংশ নিতে আবেদন জানিয়েছিল ৩০টি দেশের আড়াইশোর বেশি ছবি। সুইৎজারল্যান্ড, ঘানা, তাইওয়ান, নরওয়ে, চীনের মধ্যে থেকে বাছাই করে মোট ২০০টি ছবি দেখানো চলছে শর্ট ফিল্ম ফেস্টিভালে। এর মধ্যে মনোনীত ছবি রয়েছে ১০০টি। পুরস্কার দেওয়া হবে ৩০টি ছবিকে।

স্বল্পদৈর্ঘ্যের ছবির উৎসবে উপস্থিত থাকবেন আন্তর্জাতিক, জাতীয় এবং বাংলা ফিল্ম ইন্ডাস্ট্রির চলচ্চিত্র নির্মাতা কলাকুশলী ও বিশিষ্ট জনেরা। শিশুদের ছবির পাশাপাশি থাকছে এলজিবিটিকিউ ফিল্ম, মহিলা চরিত্র নির্ভর ছবি এবং বিভিন্ন আন্তর্জাতিক বিষয় নির্ভর ছবি। অনলাইন এবং অফলাইন দুই ধরনের স্ক্রিনিং-এর ব্যবস্থা থাকছে। www.efilmzone.com ওয়েবসাইটে বিকেল পাঁচটা থেকে অনলাইনে ছবি প্রদর্শনের ব্যবস্থা রাখা হয়েছে। এছাড়াও এই ওয়েবসাইট থেকে ছবি সংক্রান্ত যাবতীয় তথ্য জানতে পারবেন উৎসাহী দর্শকেরা।

দেখুন অন্য খবর: